**Opis predmetu zákazky**

1. Názov predmetu zákazky: **Obstaranie bielej techniky a elektrospotrebičov 1/2021 (VKDNS2021158)**
2. Predmetom zákazky je obstaranie elektrospotrebičov pre potreby MV SR.
3. S tovarom sa požaduje zabezpečiť aj tieto súvisiace služby:

* dodanie tovaru do miesta dodania,
* naloženie a vyloženie tovaru v mieste dodania,

1. Verejný obstarávateľ si vyhradzuje právo prevziať iba tovar v kvalite I. triedy, funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
2. Tovar musí byť nový, nepoužívaný, zabalený v neporušených obaloch, nepoškodený.
3. Tovar nesmie byť recyklovaný, repasovaný, renovovaný.
4. Verejný obstarávateľ požaduje na dodaný tovar 24 mesačnú záručnú dobu od prevzatia tovaru, pokiaľ v záručnom liste alebo na obale nie je vyznačená dlhšia doba podľa záručných podmienok výrobcu. Pri uplatnení reklamácie je dodávateľ povinný predmet zákazky prevziať v sklade objednávateľa na Košickej 47 v Bratislave a vybaviť reklamáciu na vlastné náklady. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
5. Verejný obstarávateľ požaduje bezplatnú výmenu tovaru za nový, nepoužitý tovar v prípade, že reklamovaný tovar nebude možné opraviť alebo tovar nebude opravený v lehote do 30 dní od uplatnenia reklamácie. Na nový tovar bude poskytnutá nová záručná lehota 24 mesiacov od dodania tovaru.
6. Verejný obstarávateľ požaduje pre všetky typy dodávok odovzdanie dokumentácie – návod na použitie/manuál pre obsluhu v slovenskom jazyku, záručné listy, iné doklady podľa druhu tovaru.
7. **Miesto dodania predmetu zákazky:**

|  |  |
| --- | --- |
| **Názov** | **Sídlo** |
| Ministerstvo vnútra | Sklad MV SR, Košická 47, 812 72 Bratislava |
| Centrum podpory  Bratislava | OMTZ, Krajské riaditeľstvo PZ**,** Špitálska 14, 812 28 Bratislava |
| Centrum podpory  Trnava | Kollárova 31, 917 02 Trnava |
| Centrum podpory  Trenčín | Jilemnického 1, 911 42 Trenčín |
| Centrum podpory  Nitra | Piesková 32, 949 01 Nitra |
| Centrum podpory  Žilina | Hollého 7, 010 01 Žilina |
| Centrum podpory  Banská Bystrica | ústredné sklady MV SR, Príboj 560, 976 13 Slovenská Ľupča |
| Centrum podpory  Prešov | sklad oddelenia MTZ, 080 01 Malý Šariš č. 358 |
| Centrum podpory  Košice | Kuzmányho 8, 041 02 Košice |

Konkrétne miesta dodania budú uvedené v objednávke.

1. **Lehota dodania:** lehota plnenia predmetu zákazky bude realizovaná na základe objednávok v dvoch dodávkach do 12 mesiacov odo dňa účinnosti kúpnej zmluvy.
2. **Položky predmetu zákazky:**

|  |  |  |  |
| --- | --- | --- | --- |
| **p.č.** | **Názov položky** | **Množstvo** | **Špecifikácia** |
|  |  |  |  |
| 1. | Kávovar automatický | 44 ks | voľne stojaci |
| tlak čerpadla min. 15 barov |
| príkon min. 1450 W |
| napätie 220 – 240 V |
| oceľový mlynček s nastaviteľnou hrúbkou mletia |
| zásobník na kávu s vekom min. 250g |
| sparovacia jednotka s nastaviteľnou kapacitou 6-14g |
| tryska na paru / horúcu vodu |
| Termoblok |
| zásobník na odpad, kapacita min. 14 porcií |
| odnímateľný zásobník vody, kapacita min. 1,8l |
| ukazovateľ množstva vody |
| vodný filter |
| príprava min. dvoch šálok káv súčasne |
| nastavenie sily kávy min. 8 stupňov |
| použitie mletej aj zrnkovej kávy |
| nastavenie výšky adaptéra na šálku |
| automatické čistenie a odvápnenie |
|  |  |  |  |
| 2. | Varná kanvica | 246 ks | bezdrôtová |
| materiál – nerezová oceľ (aj vnútro zariadenia) |
| objem od 1,7l do 1,8l |
| napätie 220 – 240 V |
| príkon 1800 – 2200 W |
| výhrevné dno so skrytou tepelnou špirálou |
| ochrana proti prehriatiu |
| automatické vypnutie po dosiahnutí bodu varu a po vybratí z podstavca počas varu |
| bezpečnostné výklopné veko |
| svetelný indikátor prevádzky |
| vodoznak |
| odnímateľné filtračné sitko |
|  |  |  |  |
| 3. | Mikrovlnná rúra | 115 ks | voľne stojaca |
| objem min. 20 litrov |
| príkon, min. 700 W |
| napätie 220 – 240 V |
| výkon – min. 5 úrovní |
| ohrev jedla |
| rozmrazovanie |
| zvuková signalizácia ukončenia ohrevu |
| sklenený otočný tanier min. 24 cm |
| časovač |

*Táto časť súťažných podkladov bude tvoriť neoddeliteľnú súčasť zmluvy na dodávku bielej techniky a elektrospotrebičov 1/2021 ako príloha č. 1, ktorú uzatvorí verejný obstarávateľ s úspešným uchádzačom.*

**OSTATNÉ POŽIADAVKY NA PREDMET ZÁKAZKY**

Súčasťou ponuky musí byť:

* + 1. vlastný návrh plnenia, ktorý ponúka uchádzač v rámci tejto konkrétnej zákazky.   
       Verejný obstarávateľ požaduje predložiť vlastný návrh plnenia v štruktúre podľa vzoru uvedenom v prílohe č. 1A tejto výzvy.
    2. predloženie technických alebo katalógových listov v rámci ponuky.

Všetky uvedené dokumenty musia byť predložené v slovenskom jazyku, akceptovateľný je aj český jazyk, (technický list alebo katalógový list môžu byť dodané aj v anglickom jazyku pokiaľ tieto dokumenty nie je možné dodať v slovenskom alebo českom jazyku). Úradný preklad do slovenského jazyka sa nevyžaduje.